《赠宗人将斋》
宋代·姚勉

博文约以礼，夫子诲子渊。
详说将反约，斯语在七篇。
由繁乃入将，此学本圣贤。
卓哉紫阳公，道统得正传。
部析到精微，而后会大全。
讥以为支离，此说恐未然。
闲邪至敬义，将易斯坤乾。
后学懒用功，疎略取自便。
藉口鹅湖诗，一蹴登青天。
浪云即心是，所学竟类禅。
不知格物学，盖在诚意先。
如斯谓之将，毋乃堕一偏。
此风近颇张，门户欲自专。
君既学双峰，趋向尚慎旃。
路头且要正，莫踏船两舷。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。